**Kørerforsikring, når skaden er sket**

Hvordan er en kører med licens med forsikret?
Når der tegnes licens, så er der i licenset indeholdt en ulykkesforsikring.

Skal der udfyldes skadesanmeldelse?
Ja, uanset hvad, så skal der altid udfyldes en skadesanmeldelse. Anmeldelsen er at finde på DMU's hjemmeside. Klik her: [National\_skadesanmeldelse](http://www.dmusport.dk/images/stories/dmu/blanketter/dmu-skadesanmeldelse_01.10.2012.doc). For ikke at forsinke sagsbehandlingen er det vigtigt, at den indeholder alle relevante oplysninger. Den skal sendes til DMUs sekretariat.

Hvis skaden sker i udlandet?
Såfremt skaden sker i udlandet, så er det DMU træningslederen, der med på turen eller klubbens formand, der skal underskrive skadesanmeldelsen.

Hvordan er forløbet?
Når forsikringselskabet modtager skadesanmeldelsen fra DMU, så registrerer de skaden og sender en kvittering til den tilskadekomne. Cirka 1 år efter skadesdatoen, vil forsikringsselskabet betragte skadens tilstand som stationær. Skaden kan i fleste tilfælde, hverken blive bedre eller værre. Derfor henvender forsikringsselskabet sig til den skadeslidte og udbeder sig en status/erklæring for at afsluttet sagen og få fastsat en méngrad.

Hvor høj er udbetalingen?
Såremt køreren tilkendes en méngrad, der er på 15 % eller derover, så udbetales der en erstatning, svarende til méngrad som køreren vurderes til.

Hvad er forsikringsummen?
Den altid gældende forsikringspolice er tilgængelig på DMUs hjemmeside: [Klik\_her](http://www.dmusport.dk/index.php?option=com_content&task=view&id=22&Itemid=24)

Udbetales der tabt arbejdsfortjeneste?
Nej, det gør der ikke.

Godtgøres der behandlingsudgifter til fysioterapeut, kiropraktor eller andre behandlingsudgifter?
Nej, det gør der ikke.

Godtgøres der udgifter til tøj eller udstyr som er blevet "klippet op" i forbindelse med ulykken?
Nej, det gør der ikke. Dette skal dækkes af af skadelidtes indbo/familieforsikring.

Godtgøres der udgifter til Advokatsalær?
Nej, det gør der ikke.

Dækker ulykkesforsikringen, hvis jeg ikke er bosiddende i Danmark?
Ja, det gør den. Der er ikke krav om, at licensindehaveren har dansk adresse.

Hvad hvis der sker en akut skade i udlandet?
Er du uheldig og komme til skade i forbindelse med din idrætsdeltagelse i udlandet og hverken det gule eller blå sygesikringsbevis er gyldigt, så er der via Idrættens Fællesforsikringer mulighed for at få dækket behandlingsudgifterne og eventuel hjemtransport.
Det er altid en god ide at medbringe dette forsikringsbevis på dine rejser til udlandet: [Klik her](https://disk1.hosteddisk.nu/hd00289/idraettensforsikringer/Confirmation%20of%20Insurance%202012%20dif-dgi.pdf)
I lighed med de øvrige forsikringer skal der altid udfyldes en skadesanmeldelse, både til den ovennævnte kørerforsikring og denne [Skadesanmeldelse](https://disk1.hosteddisk.nu/hd00289/idraettensforsikringer/Skade_Rejse_Sygdom.pdf).
Skadesanmeldelsen samt eventuelle bilag skal sendes til  skade.rejse@tryg.dk hos TRYGVESTA.